Oracle Open Day 2006: U beogradskom hotelu Hyatt Regency 1. februara 2005. godine biće održana manifetsacija pod nazivom Oracle Open Day 2006.

Čuvajte se Nyxema ove nedelje: Više antivirusnih stručnjaka ponovo je upozorilo korisnike računara na opasnost koja im preti od Internet crva Nyxem (ponegde se naziva i Kama Sutra). Taj crv je programiran da 3. februara obriše ili ošteti datoteke koje se nalaze na računarima što ih je prethodno inficirao.

Microsoft izbegava kaznu EU: Predstavnici Microsofta saopštili su da je kompanija pristala da objavi podatke o načinu komuniciranja njenih serverskih proizvoda sa Windowsom, kako bi na taj način izbegla kaznu Evropske komisije u iznosu od 2,4 miliona dolara dnevno.

Nova usluga kompanije MessageLabs: Kompanija Message Labs objavila je u početkom nedelje da će svoju ponudu proširiti novim uslugama. Radi se o arhiviranju trenutnih poruka i poruka e-pošte na serverima kompanije.

Otvoren Comtrade Technology Center: Namera rukovodilaca kompanije je da Centar bude otvoren za mlade talente koji žele da uče, poslovne partnere i vrhunske svetske i domaće stručnjake. To je samo deo planova koji treba da doprinesu da Centar posatne regionalni naučno-tehnološki razvojni centar.

Kodak i Sanyo napuštaju posao sa OLED ekranima

Kompanije Eastman Kodak i Sanyo Electric saopštile su početkom ove nedelje da se povlače sa tržišta OLED (organic LED, organske svetleće diode) ekrana.

Kodak i Sanyo su 2001. godine u Japanu osnovali zajedničku firmu SK Display, kao nastavak razvojnih projekata započetih 1999. godine; Sanyo je vlasnik 66% deonica, dok Kodaku pripada preostalih 34%. Zajednička kompanija je sa proizvodnjom ekrana krenula 2003. godine, ali nije uspela da zauzme značajniju poziciju na tržištu. U skladu sa odredbama osnivačkog ugovora, Sanyo će otkupiti Kodakove deonice, a zatim zatvoriti firmu; cena tih deonica tek treba da bude određena.

Kompanija SK Display ima veoma mali udeo na svetskom tržištu OLED ekrana na kome je u trećem tromesečju 2005. godine prodato 16,7 miliona ekrana, što je porast od 144% u odnosu na isti period prethodne godine. Međutim, prodaja OLED ekrana sa aktivnom matricom, kakve proizvode kompanije SK Display, Sony i AU Optronics, dostigla je samo 50.000 primeraka.

Sanyo se na ovaj potez odlučio da bi se koncentrisao na osnovne poslove, što zahteva odustajanje od perifernih. U odnosu na prethodnu godinu, Sanyo je zabeležio pad ukupne prodaje od 1,5%, premda je profit ipak u porastu. (B.S.)